Kuigi mõnedes Euroopa riikides, nagu Balti riikides, tuntakse Venemaa vastu endiselt ajaloost tulenevat kibedust, sisaldab tasakaalukam arusaam Teisest maailmasõjast tõsiasja, et selle algatas Saksamaa, mitte Venemaa, ega isegi mitte selle eelkäija N. Liit. On arusaamatu, miks Teise maailmasõja sündmustele tuginedes üritatakse Venemaa ja muu Euroopa vahele tekitada uut lõhet.  Hitleri kaotus oli kogu Euroopa võit ja seda poleks saavutatud ilma venelaste panuseta. Ebaloomulikud ja tagantjärele silmakirjalikud on nõudmised, mille kohaselt ehitataks 21. sajandi Euroopa tulevikku mingisuguste andekspalumistega. Suhete parim edendaja on hea tahte näitamine tänapäeva probleemide lahendamisel, mitte ajaloo kahetsemine. Ühtset ja terviklikku Euroopat ei teki, kui Venemaa tembeldatakse tõsiasju unustades patuoinaks ja eristatakse teistest riikidest. Luukeresid leidub ka teiste kappides ja  seetõttu on põhjust suunata pilgud ajaloo asemel tänapäeva ja tulevikku. (Juhtkiri, Turun Sanomat, 09.05)